Man kaɗe wani mai ne da ya samo asali daga ƴa'ƴan bishiyar Kaɗe. Wanda idan aka shanye ƴa-ƴan kaɗen (taɓo) bayan sun nuna to sai a tara ya-yan kaɗen (ƙwara), bayan ta taru sai ayi amfani da ita. wajen yin Man kaɗe ta hanyar sarrafa shi don cire man Bayan an gama tara qwara, sai a dafa ta sosai bayan an dafa ta sai a sauke ta idan ta huce sai a barta bayan wani dan lokacin kaman sati daya haka tana rana a waje, ko da ana ruwan sama baza ya mata komai ba. Wasu ma suna aje ta bayan an dafa ta tsawon watanni idan bada gaggawa ake sonta ba. Bayan ta sha iska ta saki sai a farfasa a cire bawon mai karfi, Nan ma za'a sake shanya ta a rana nan kam baza a bari ruwa ya jika ta ba. Bayan ta bushe sosai! Sai a barza ta ko a turmi ko a dutse, bayan an gama barza ta sai a kai Nika gurin masu inji na nikan qwara, bayan an niko an dawo ita gida daga nan sai asa ruwa bakin gwargwado man kade yana tasowa ana yade shi.